Hanne Müller

Hanne Müller (født 1. februar 1947, død  18. november 2012Minneord, side 24 Bergens Tidende 15. mars 2013) var en norsk sosialantropolog. Hun jobbet blant annet som førsteamanuensis ved Høgskolen Stord/Haugesund.

Hun hadde bakgrunn fra ml-bevegelsen, og var medlem av AKP(m-l) fra 1973 – 1982. Hun var medlem av partiets distriktsstyre i Hordaland i årene 1974 – 1975, og forkvinne i Kvinnefronten i Bergen i 1974 – 1975. 

Hanne Müller ble mag. art. i 1978, ved Sosialantropologisk institutt, Universitetet i Bergen. Hun ble dr. philos. i 2000 ved samme institusjon. Hun har siden arbeidet med forskning knyttet til arbeidsliv – først som stipendiat, siden som forsker, ved SEFOS, Universitetet i Bergen. Hun var en periode førstelektor ved samme institusjon. Fra 2007 av er hun i stilling som førsteamanuensis.

Müllers dr. philos.-grad, kalt Indre erfaring som antropologisk blikk og stemme, var et arbeid som på  antropologisk vis tematiserte «taus kunnskap» i norsk arbeidsliv.

 Referanser 
 Terje Tvedt (red): (ml),  side  237. Ad Notam forlag, Oslo (1989) ISBN 82-417-0023-7

 Eksterne lenker  



Kategori:Norske antropologer
Kategori:AKP-politikere
Kategori:Fødsler i 1947